ആഗോള സ്വര്ണാഭരണ ഡിമാന്ഡ് ഉയര്ന്നു കൊച്ചി: ഇക്കഴിഞ്ഞ ഏപ്രില്ജൂണില് ആഗോളതലത്തില് സ്വര്ണാഭരണ ഡിമാന്ഡ് 60 ശതമാനവും ഇന്ത്യയില് 25 ശതമാനവും ഉയര്ന്നുവെന്ന് വേള്ഡ് ഗോള്ഡ് കൗണ്സിലിന്റെ റിപ്പോര്ട്ട്. കൊവിഡ് താണ്ഡവമാടിയ 2020ലെ സമാനപാദത്തില് ആഗോള ഡിമാന്ഡ് 244.5 ടണ്ണായിരുന്നു ഇത്തവണയത് 390.7 ടണ്ണിലെത്തി. ഇന്ത്യയിലെ ആവശ്യകത 44 ടണ്ണില് നിന്നുയര്ന്ന് 55.1 ടണ്ണായി. അതേസമയം, കൊവിഡിന് മുമ്ബത്തെ സ്ഥിതിയിലേക്ക് ഡിമാന്ഡ് ഇപ്പോഴും തിരിച്ചെത്തിയിട്ടില്ല. 2020 ജനുവരിജൂണില് ഡിമാന്ഡ് 873.7 ടണ്ണാണ്. 201519ലെ ശരാശരിയേക്കാള് 17 ശതമാനം കുറവാണിത്. 2020 ജനുവരിജൂണില് മൊത്തം സ്വര്ണ ഡിമാന്ഡ് ആഗോളതലത്തില് 10 ശതമാനം കുറഞ്ഞ് 1833 ടണ്ണിലെത്തി. ഇന്ത്യയിലെ മൊത്തം സ്വര്ണ ഡിമാന്ഡ് ഏപ്രില്ജൂണില് 19.2 ശതമാനം മെച്ചപ്പെട്ട് 76.1 ടണ്ണായി. കഴിഞ്ഞപാദത്തില് ഇന്ത്യയിലെ സ്വര്ണഡിമാന്ഡ് മൂല്യം 26,600 കോടി രൂപയില് നിന്ന് 23 ശതമാനം ഉയര്ന്ന് 32,810 കോടി രൂപയിലെത്തി. ഇന്ത്യയിലെ ആഭരണ ഡിമാന്ഡ് മൂല്യത്തിലെ വളര്ച്ച 29 ശതമാനം. 18,350 കോടി രൂപയില് നിന്ന് 23,750 കോടി രൂപയിലേക്കാണ് വളര്ച്ച. സ്വര്ണനിക്ഷേപത്തിലെ വളര്ച്ച ആറു ശതമാനം. അളവ് 21 ടണ്, മൂല്യം 10 ശതമാനം ഉയര്ന്ന് 9,060 കോടി രൂപ. കേന്ദ്ര ബാങ്കിന്റെ പൊന്ന് 2021 ജനുവരിജൂണില് ഏറ്റവുവധികം സ്വര്ണം വാങ്ങിക്കൂട്ടിയ അഞ്ച് കേന്ദ്ര ബാങ്കുകള് അളവ് ടണ്ണില് 1. തായ്ലന്ഡ് : 90.2 2. ഹംഗറി : 60 3. ബ്രസീല് : 53.7 4. ഇന്ത്യ : 29 5. ഉസ്ബെക്കിസ്ഥാന് : 25.5